kardosdrur/scandi-wiki huggingface dataset:
Villeneuve-de-la-Raho

Villeneuve-de-la-Raho (på Catalansk: Vilanova de Raò) er en by og kommune i departementet Pyrénées-Orientales i Sydfrankrig.

Byen har en badestrand ved den kunstige sø Lac de la Raho.

Geografi 
Villeneuve ligger på en lille bakke på Roussillonsletten 9 km syd for Perpignan centrum. Nærmeste byer er mod vest Pollestres (6 km), mod nordøst Saleilles (5 km), mod øst Théza (4 km), mod sydøst Corneilla-del-Vercol (4 km), mod syd Montescot (4 km) og mod sydvest Bages (4 km).

Den næsten 200 ha store kunstige sø Lac de la Raho blev dannet i 70'erne som et kunstvandingsreservoir. I år 2000 blev den nordligste del af søen omdannet til et badested.

Historie 
Der findes spor efter 3 romerske villaer i kommunen, men byen Villeneuve stammer fra det 9. århundrede.

Demografi

Udvikling i folketal

Kilder

Eksterne henvisninger 

Byer i Pyrénées-Orientales
Lokalavisen Bornholm

Lokalavisen Bornholm var en bornholmsk ugeavis, som startede op i oktober 2008. 

Anno 2011 har redaktionen domicil i Allinge, hvor Michael Berg Larsen er chefredaktør og Flemming Hansen er direktør og medejer af virksomheden. 

I 2010 købte Berlingske Media sig ind i Lokalavisen Bornhom.

Ekstern henvisning
 Lokalavisen Bornholms hjemmeside

Aviser fra Danmark
Berlingske Media
Michael Berg Larsen

Michael Berg Larsen (født 30. juni 1961 i Virum) er en dansk journalist og tidligere chefredaktør på Lokalavisen Bornholm. 

Han er uddannet på Danmarks Journalisthøjskole, og blev i 2008 ansat som redaktionssekretær på Bornholms Tidende, men skiftede samme år til stillingen som chefredaktør på Lokalavisen Bornholm. 

Da Lokalavisen Bornholm lukkede af manglende kamplyst i ejerkredsen, skiftede Berg Larsen endnu engang spor, og blev ansat hos Business Center Bornholm som formidler i projektet "grønt byggeri"  

Chefredaktører fra Danmark
Kjellerup Vandtårn

Kjellerup Vandtårn er et ottekantet vandtårn i Kjellerup. På tårnet ses fire lysende K'er, der står for "Kom Kun Kjellerup Kan", og tårnet fungerer med de fire K'er som et vartegn for byen. Neonlysene blev første gang tændt fredag den 18. december 1959.

Vandtårnet er et af de få danske tårne, der ikke er med i bogen Vandtårne i Danmark.

Referencer 

Vandtårne i Region Midtjylland
Vandtårn
Tau

Tau (Τ τ) er det 19. bogstav i det græske alfabet.

Tau kan henvise til flere steder:
 Tau (Ø) – en vulkanø i Amerikansk Samoa.
 Tau (Rogaland) – en by i Strand Kommune i Norge.
 Tău – 2 landsbyer i Rumænien.
 Vung Tau – en by i Vietnam.
 Dykh-Tau – et bjerg i Rusland.

- eller forskellige emner:
 Tau (protein) – et biokemisk protein.
 Tau-kors – et kors.
 Tauon eller tau-partikel – en elementarpartikel

Se også
 Tav (bogstav) – det sidste bogstav i det hebraiske alfabet
Ludvig & Julemanden

Ludvig & Julemanden er TV2s familiejulekalender, der blev sendt i 2011 og genudsendt på samme kanal i 2016. Den er produceret af Deluca Film.
Historien udspiller sig på Børglum Kloster i Nordjylland. En del af karakterne, heriblandt Lars Hjortshøj og Camilla Bendix, blev genbrugt i Tvillingerne og Julemanden fra 2013.

Handling 

Ludvig Glad og hans familie tager i december til Børglum Kloster, som faderen Niels har arvet. Oppe på klosteret er Stygge Krumpen på jagt efter Marias krone, som er delt i flere stykker. I Grønland nægter Julemanden Nicolas at være julemand i år, hvis han ikke får sin fest for sit 500-års jubilæum! Da Julie, Nicolas' kone, nægter at arrangere festen, tager Nicolas et smut til Børglum. Men Stygge har valgt, at han den 23. december vil besætte Niels for at blive et rigtigt menneske af kød og blod.

Medvirkende og musik 
 Lars Hjortshøj – Julemanden Nicolas
 Thomas Norgreen – Ludvig Glad
 Andreas Bo Pedersen – Spøgelset Stygge Krumpen, biskop på Børglum Kloster
 Julie Zangenberg – Den Indemurede Pige
 Andreas Jessen – Spøgelset Maximilian Løvenkranz
 Tina Gylling Mortensen – Spøgelset Elsebeth Gyldenstjerne
 Alexandre Willaume – Niels Glad, Ludvig, Rebekka og Rasmus' far
 Anne Sofie Espersen – Kirsten Glad, Ludvig, Rebekka og Rasmus' mor
 Marta Holm – Rebekka Glad, Ludvig og Rasmus' storesøster
 Lau Porskær Kirkensgaard  – Rasmus, Ludvig og Rebekkas lillebror
 Camilla Bendix – Julie, Julemandens kone
 Emma Irgens Holst – Martine, Ludvigs bedste ven
 Thomas Ernst – Thomas, Rebekkas klassekamerat
 Adam Sønderby – Klik, nisse i Julemandens værksted
 Martine Vandet Salling – Klak, nisse i Julemandens værksted
 Hans Holtegaard – Henning, Børglum Klosters nabo, Martine og Thomas' morfar
Viggo Sommer - fuld julemand

Titelmelodien til "Ludvig & Julemanden" synges af Søs Fenger.

Mere Familien Glad 
Deluca Film, som lavede julekalenderen, søgte om tilskud til at lave en spillefilm om Familien Glad (ligesom det er gjort med Pyrus og Jul i Valhal, der blev til hhv. Pyrus på pletten (2000)  og Guldhornene (2007)), men filmen blev udskudt til 2014. Filmen følger Familien Glad på sommerferie rundt i Vendsyssel (altså en sommerfilm, og ikke en julefilm). Samtidig bad TV2 dem om at lave en ny julekalender med Familien Glad, Børglum Kloster og som noget nyt også med Skipper Clement. Denne julekalender fik premiere på TV2 i december 2013 og kom til at hedde Tvillingerne og Julemanden.

Eksterne henvisninger 
 Hjortshøj er julemand i årets TV 2-julekalender 
 Optagelse af ny julekalender

Kilder 

Børneserier fra Danmark

TV2 familie-julekalendere
Julekalendere
Danske tv-serier fra 2010'erne
University College Syddanmark

UC SYD, er en professionshøjskole, også kaldet University College, med hovedsæde i Esbjerg. UC SYD har campusser i Esbjerg, Kolding, Haderslev og Aabenraa.

UC SYD blev dannet ved en sammenlægning af University College Syd og University College Vest 1. maj 2010. UC SYD har ca. 6.000 studerende på sine professionsbacheloruddannelser og ca. 5.000 studerende på videreuddannelsen. Der er i alt ca. 700 ansatte. UC SYD ledes af rektor Birthe Friis Mortensen og prorektor Alexander von Oettingen.

UC SYD udbyder videreuddannelse inden for Ledelse, Sundhed og psykiatri, Socialområdet, Undervisning og pædagogik, Vejledning og beskæftigelse samt Ungdoms-, voksen- og erhvervspædagogik. Professionshøjskolen leverer forskning og udvikling inden for forskningsprogrammerne Dagtilbud og skole, Socialt arbejde, forvaltning og socialpædagogik, Sundhed og socialfaglig praksis samt Sundhedsfremme og læring. UC SYD driver Center for mindretalspædagogik og Videncenter for sundhedsfremme samt videncentret KOSMOS.  Center for undervisningsmidler (CFU) leverer læremidler og kurser i Sydjylland.

Uddannelser 
Følgende uddannelser kan tages på UC SYD:

Esbjerg:
 Professionsbachelor i Offentlig administration
 Bioanalytiker
Laborant
 Ergoterapeut
 Fysioterapeut
 Jordemoder
 Lærer
 Pædagog
 Pædagogisk assistent
 Socialrådgiver
 Ambulanceassistent
Sygeplejerske

Kolding:
 Professionsbachelor i Grafisk kommunikation
 Professionsbachelor i Lyddesign, Medie- og sonokommunikation
 Pædagog
 Pædagogisk assistent

Haderslev:
 Fysioterapeut
 Lærer
 Ergoterapeut
 Professionsbachelor i Ernæring og sundhed
 Professionsbachelor i Skat

Åbenrå:
 Pædagog
 Socialrådgiver
Sygeplejerske

Netuddannelser:
'UC SYD har lange og gode erfaringer med fjernstudier.
Webstudierne er indholdsmæssigt helt ligesom de almindelige studier 

Elitesport og uddannelse:
UC SYD tilbyder fleksible uddannelsesforløb for elitesportsudøvere.

Eksterne henvisninger 

 UC SYDs hjemmeside

Forskningsprogrammer og videnscentre 
Dagtilbud og skole 
 Inklusion og eksklusion  
 Almendidaktik og fagdidaktik 
 Pædagogisk professionsudvikling 
Socialt arbejde, forvaltning og socialpædagogik 
 Viden, teknologi og professionsudvikling 
 Borgerdeltagelse, tværprofessionelt og tværsektorielt samarbejde 
Sundheds- og socialfaglig praksis 
 Sundhed og velfærd 
 Teknologier på sundheds- og social området 
Sundhedsfremme og læring 
 Bevægelse og læring i et sundhedsfremmende perspektiv 
 Borger- og praksisinddragelse i sundhedsfremme og læring 
Center for Mindretalspædagogik 

Videncenter for Sundhedsfremme

NVIE - Nationalt Videncenter for Inklusion og Eksklusion 

Professionshøjskoler
Uddannelsesinstitutioner i Danmark
Sune Lindström

Sune Lindström (født 2. november 1906, død 31. oktober 1989) var en svensk arkitekt.

Uddannelse 
Sune Lindström fik sin uddannelse på Kungliga Tekniska Högskolan i Stockholm 1926-1931. En del af uddannelsen tog han på Bauhausskolen i Dessau.

Liv og værk 
Efter eksamen blev han ansat hos Kooperativa förbundets arkitektkonor. I åren 1937-39 var han chef for HSBs byplansråd, hvor blandt andet bebyggelsen på Reimersholme blev planlagt.

Under sin tid som chefsarkitekt på AB Vattenbyggnadsbyrån (VBB) tegnede han det berømte vandtårn "Svampen" i Örebro (1954-1958). VBB udførte derefter under Lindströms medvirken vandtårne på mange måder og i flere lande, deriblandt i Kuwait 1969-1973 med Kuwait Towers, som han udførte sammen med Malene Björn.

Markant i Stockholms bybillede er højhuset for Wenner-Gren Center (1959) i nord afslutningen af Sveavägen.

Lindström var i årene 1959-1969 professor ved Chalmers tekniska högskola.

Referencer

Kilder 
 Svensk arkitektur, ritningar 1640-1970, (1986) Byggförlaget, Stockholm

Ansatte ved Chalmers tekniska högskola
Arkitekter fra Sverige
Personer fra Malmø
Limone sul Garda

Limone sul Garda (eller blot Limone) er en by og en kommune i provinsen Brescia i Lombardiet i det nordlige Italien. Byen ligger ved Gardasøen og har  indbyggere.

Historie 
Til trods for en udbredt dyrkning af citroner på stedet (citron hedder limone på italiensk) stammer bynavnet formodentlig fra det ældre lemos, der betyder "elm" eller limes, som havde betydningen "skel" eller "grænse".

I årene 1863 – 1905 blev stedet kaldt Limone San Giovanni.

Indtil 1940'erne var adgang til byen kun mulig med båd på Gardasøen, fra 1932 var der dog en beskeden bjergvej fra Riva del Garda. I dag er Limone en af de bedst besøgte turistbyer ved Gardasøen.

Andet 
Scener fra James Bond-filmen Quantum of Solace fra 2008 er optaget på vejene rundt om Limone sul Garda.

Kildeangivelser

Eksterne henvisninger 

 

Gardasøen
Byer i Lombardiet
Brescia (provins)
Rødkilde Skole

Rødkilde Skole, anno 2012, er en folkeskole med ca. 725 elever i Københavns Kommune.

Rødkilde Skole er beliggende på grønningen foran Bellahøjhusene med udsigt over hele København.

Skolen er tegnet af arkitekt Viggo Jacobsen og den blev taget i brug i 1948, og i 2003 udbygget fra 2 til 4 spor.

Skoleledere
 Jørgen Guldborg indtil 30. august 2010
 Anders Busk fra 1. september 2010 
 Peter Daniel Andersen fra 01. januar 2016

Eksterne henvisninger
 Skoleporten Rødkilde Skole 

Folkeskoler i Københavns Kommune
Vanløse
Brønshøj-Husum
Uddannelsesinstitutioner i København
Etableret i 1948
Protopunk

Protopunk er en betegnelse, der bliver brugt retrospektivt til at beskrive en række musikere, der var vigtige foregangspersoner for punkrock-genren i midten af 1970'erne og senere, eller som er blevet nævnt som inspirationskilder af de tidlige punkmusikere. Typisk blev disse bands ikke set som værende punkbands selv. Selve punkgenren er ikke udsprunget fra én bestemt musikalsk genre, men fra en lang række musikalske bagrunde, stilarter og indflydelser.

Bands som amerikanske The Velvet Underground, MC5, The Stooges, The Sonics, New York Dolls, Lou Reed, Television, Death, Captain Beefheart, Patti Smith, Richard Hell, og Rocket from the Tombs, Tyske Neu!, og fra England David Bowie, The Kinks, The Who, Roxy Music, Doctors of Madness og Hawkwind bliver ofte nævnt som de væsentligste bands, der ultimativt inspirerede til punken.

Musikgenrer
Rockgenrer
Herrenhausen-Stöcken

Herrenhausen-Stöcken er det 12. bydistrikt i den tyske by Hannover. Distriktet havde 35.920 indbyggere i 2014, og det består af kvartererne Herrenhausen (7.660 indbyggere), Burg (3.716 indbyggere), Ledeburg (6.096 indbyggere), Leinhausen (3.008 Einwohner), Marienwerder (2.486 indbyggere), Nordhafen (128 indbyggere) og Stöcken (12.578 indbyggere).

Herrenhausen

Fra fiskerleje til bykvarter 
Fiskerlejet Hagerinhusen (senere landsbyen Höringehusen) ved floden Leine er kendt siden 1216. I 1666 opførte hertugen sommerresidensen Herrenhausen, og det tidligere fiskerleje blev til byen Herrenhausen. Nu er Herrenhausen det kvarter i Herrenhausen-Stöcken, der ligger nærmest Hannovers centrum.

Slottet Herrenhausen 

Sommerresidensen Herrenhausen blev opført i 1666. Slottet blev brugt af kurfyrsterne og kongerne fra Huset Hannover. Dermed er slottet knyttet både til Hannovers og Storbritanniens historie. Slottet blev ødelagt under et britisk bombardement den 18, oktober 1943.

Barokhaverne 
I 1638 anlagde fyrst Georg af Calenberg den første store have ved landsbyen Höringehusen. Frem til 1821 anlagde hans efterfølgere flere store haver i barok stil. Disse haver findes endnu.

Hannover
Slotte i Niedersachsen
DOT LT

DOT LT er et flyselskab fra Litauen, og er et datterselskab til Danish Air Transport. DOT LT flyver blandt andet ruteflyvninger i Norge, ligesom det har charter og fragtflyvninger.

Historie 
Selskabet blev grundlagt i 2003 under navnet Danu Oro Transportas, og var fra starten et 85% ejet datterselskab af det danske flyselskab Danish Air Transport. Dets første flyvning skete 1. februar 2004. Det var blandt andet på grund af et lavere omkostningsniveau i Litauen, der fik DAT til at flytte en del af aktiviteterne til landet.

Den 13. april 2006 skiftede selskabet navn fra Danu Oro Transportas til det nuværende, DOT LT.

I januar 2009 vandt DOT LT de offentlige kontrakter på fast flyvning på ruterne fra Oslo Lufthavn, Gardermoen til henholdsvis Røros Lufthavn og Fagernes Lufthavn med et Saab 340 fly. Kontrakterne var gældende fra april 2009 til april 2012.

Referencer

Eksterne henvisninger 

 DOT LTs officielle hjemmeside.  på www.flydot.no.
 DOT LTs officielle hjemmeside på www.dot.lt. 

Flyselskaber fra Litauen
Etableret i 2003
Enslev Kirke (Norddjurs Kommune)

Enslev Kirke ligger ved landsbyen Enslev ca. 5 km V for Grenaa (Region Midtjylland). Indtil kommunalreformen i 2007 lå den i Grenå Kommune (Århus Amt) og indtil kommunalreformen i 1970 lå den i Djurs Nørre Herred (Randers Amt)

Kirken har muligvis været viet til Sankt Nikolai i middelalderen. Kor og skib er opført i romansk tid af kridstenskvadre. Østgavlen har fire rundbuede blændarkader, hvis kapitæler er udsmykket med blade, arkaderne hviler på lisener, der er ommuret med små mursten. Kor og skib har foroven rundbuefrise, hver rundbue er hugget i én kvader med rifling langs bueslaget. På korets sydøsthjørne ses en reliefkvader, der fremstiller en kriger med spyd og spidsovalt skjold. Norddøren er tilmuret, de skråkantede kragsten ses i murværket. Syddøren er bevaret i brug, men er noget udvidet. I nordmuren ses kvadre med figurer og indridsninger, som dog er noget skjult af kalkningen.

Tårn og våbenhus er opført i sengotisk tid af munkesten. Tårnet er ikke bygget i forbandt med skibet. I tårnet hænger en klokke, som dateres til 1200-tallet.

Kor og skibet har fået indbygget hvælv i sengotisk tid, samtidig blev korbuen noget udvidet og omdannet til en spidsbue. Alterbordet dækkes af et panelværk fra o.1600. Altertavlen er fra o.1650, maleriet er en kopi efter Carl Bloch fra slutningen af 1800-tallet. Prædikestolen dateres til 1583. På nordpillen mellem skibets 2. og 3.fag ses en kalkmalet kriger til hest, i østkappen ses en kalkmalet datering, som ikke kan tydes.

Den romanske granitfont har ranker på kummen og rund fod med træer og figurer, fonten tillægges stenmesteren Horder.

Eksterne kilder og henvisninger 

 Enslev Kirke  på nordenskirker.dk
 Enslev Kirke  på KortTilKirken.dk

Kirker i Norddjurs Kommune
Kirker i Århus Stift
Kirker i Randers Amt
Axel Mathiesen

Axel Emanuel Mathiesen (10. maj 1882 i København – 24. november 1973 på Frederiksberg) var en dansk tegner og illustrator.

Mathiesen begyndte som reklametegner og vittighedstegner i blandt andet Svikmøllen og illustrerede senere børnebøger og skønlitteratur for voksne. Han var autodidakt og underskrev sig "AM".

Han illustrerede forsiderne til de første danske udgaver af Edgar Rice Burroughs' Tarzan-bøger, Gunnar Jørgensens Flemming-bøger, Kong Theseus af Poul Hoffmann (Branner og Korch, 1955), Coopers Hjortedræber og Læderstrømpe, Jules Vernes romaner, Marryats Kaptajn Grants børn og Nybyggerne i Canada, Robin Hood, Margaret Mitchells Borte med Blæsten, Kiplings fortællinger, H.C. Andersens eventyr, Agatha Christies krimier, Hjemmets julehæfte og mange mange flere. Han tegnede også julemærket 1948 og Lyngbys borgmesterkæde.

Axel Mathiesens skrev og illustrerede børnebilledbogen Vil du med? Gyldendal 1933. Han var kunstnerisk og genremæssigt forbillede for danske illustratorer som Ib Spang Olsen og Mads Stage.

Barnebarnet Hanne Bistrup og Jan Toxværd Jørgensen udgav i 2009 biografien Axel Mathiesen – en tegner og hans tid – med forord af Ib Spang Olsen.

Axel Mathiesen er oldefar (fars morfar) til forfatteren Jens Fink-Jensen og historikeren Morten Fink-Jensen.

Axel Mathiesen og hans hustru, Elna, blev begravet på Solbjerg Parkkirkegård på Frederiksberg. Gravstedet er nedlagt.

Litteratur 
 Hanne Bistrup & Jan Toxværd Jørgensen, Axel Mathiesen – en tegner og hans tid, Attika, 2009. .

Eksterne henvisninger 
 Axel Mathiesens illustrationer til Edgar Rice Burroughs' Tarzan-bøger .
 Axel Mathiesens illustrationer til Walther Christmas' Peder Most-bøger .
 Axel Mathiesens illustrationer til Gunnar Jørgensens Flemming-bøger .
 Axel Mathiesens illustrationer til Arthur Ransomes romaner .
 .

Tegnere fra Danmark
Illustratorer fra Danmark
Personer fra København
Danskere i 1900-tallet
Universalinstrument

Universalinstrument henviser til flere artikler:
 Elektrisk universalinstrument
 Astronomisk universalinstrument
Jens Winther (musiker)

Jens Winther (29. oktober 1960 i Næstved – 24. februar 2011 i Genève) var en dansk jazz trompetist, komponist og dirigent. Han komponerede for og spillede i en lang række europæiske big bands samt andre orkestre. Hans værker omfatter kompositioner for symfoniorkestre, kammerensembler og kor.

Som dirigent var Winther, i særdeleshed siden 2007, bemærket på den internationale jazzscene for sin JW European Quartet (oprindeligt en kvintet). I 2008 grundlagde Winther fusionbandet JW Electrazz, og han boede siden 2009 i Berlin.

I 1987 modtog han Ben Webster Prisen.

Jens Winther er far til sangerinden Malene Mortensen (født 1982) . som han fik med trommeslager og musiklærer Karen Mortensen  og pianist Carl Winther (født 1984),

Kildehenvisninger 

Personer fra Næstved
Komponister fra Danmark
Jazzmusikere fra Danmark
Personer i Kraks Blå Bog (afdøde)
Modtagere af Ben Webster Prisen
Håndstand



En håndstand er den handling at holde kroppen i en stabil, lodret stilling med hovedet nedad ved at balancere på hænderne. I en standard håndstand holdes kroppen udstrakt med arme og ben ligeledes strakte, og med en afstand mellem hænderne som nogenlunde svarer til skulderbredden. Der er mange varianter af håndstande, men i alle tilfælde må den, der udfører den, have optrænet en passende balance og styrke i overkroppen. En forløber for håndstand er at foretage den, så benene støtter mod en væg eller stabiliseres af en medhjælpende person.

Håndstand udføres under mange typer atletiske aktiviteter, herunder acrodance, akrobatik, gymnastik. Under en eller anden form indgår håndstand som en del af brugen af næsten ethvert gymnastikredskab, og i mange akrobatiske øvelser forekommer der undervejs en håndstandsposition. I breakdance er håndstande en integreret del af positionerne freeze og kick. Udspring med håndstand — en disciplin i konkurrencespring fra vippe — er udspring, hvis udgangsstilling er en håndstand på vippen. Under leg eller i konkurrencer vil svømmere sommetider udføre en undervandshåndstand, hvor de står på hænderne på havbunden eller på bunden af et svømmebassing med ben og fødder strakt op over vandet.

Håndstande kendes i andre sammenhænge under forskellige betegnelser I yoga er håndstand kendt som Adho Mukha Vrksasana (Nedadvendt træ-stilling), ogi capoeira kaldes stillingen bananeira.

Stillinger 

I moderne gymnastik er der to grundlæggende håndstandsstillinger: Med bøjet ryg og med ret ryg. Stilen med ret ryg anvendes, hvor der ønskes bedømmelse ud fra den æstetiske virkning af rette kropslinjer. Imidlertid vil stillingen med bøjet ryg ofte være foretrukket, f.eks. hvor håndstanden er en del af en øvelse i et gymnatiskredskab), fordi den giver øget kontrol over balancen. I alle tilfælde består en væsentligt del af opretholdelse af balancen i at skifte kropsvægten mod fingrene eller mod hændernes håndledsside.

Enhver grundlæggende håndstand har følgedne karakteristiske elementer:
 Strakte arme – med hænderne på gulvet med en afstand svarende nogenlunde til skulderbredden.
 Strakte ben – holdt samlet.
 Strakte fødder – i forlængelse af benenes linje.

Derudover involverer håndstande med ret ryg følgende elementer:
 Gemt hoved – ansigtet peger "fremad" uden bøjning af nakken, på samme måde som i stående stilling.
 Lige rygrad – så hofterne skubbes fremad for at undgå svaj. Hvis stillingen var udført liggende på gulvet, ville hele ryggen være i kontakt med underlaget.

Variationer 

Nogle alminde variationer ved håndstand er :
 Strakte ben med split, enten sidelæns eller fremad-bagud.
 En split med bøjede knæ.
 Ryggen stærkt buet og med bøjede knæ, så tæerne rører nakken. 
 En hyperbøjning af ryggen, så fødderne når endnu længere fremad end til hovedet.
 Håndstand, hvor kun en hånd har kontakt med jorden.
 Håndstand med armbøjninger, hvor kroppen sænkes og hæves, men man står med hovedet nedad og balancerer på hænderne.

Se også 
 Udspring
 Gymnastik
 Håndgang
 Hovedbalance

Kilder

Eksterne henvisninger 

Gymnastiske øvelser
Menneskeadfærd